బెంగుళూరు గ్రామీణ జిల్లా
కర్నాటక రాష్ట్ర 30 జిల్లాలలో బెంగుళూరు గ్రామీణ జిల్లా ఒకటి. 1986లో బెంగుళూరు జిల్లాను విభజించి బెంగుళూరు జిల్లా మరియు బెంగుళూరు గ్రామీణ జిల్లా రూపొందించబడ్డాయి. రాష్ట్ర రాజధాని బెంగుళూరుకు సమీపంలో ఉన్న కారణంగా ఇక్కడి నుండి బెంగుళూరుకు ఉద్యోగులు దినసరి రాకపోకలు సాగిస్తుంటారు. జిల్లా ప్రజలకు వ్యవసాయం ప్రధానంగా జీవనోపాధి కలిగిస్తున్నా 
సెజ్ స్థాపన తతువాత ఐ.టి రంగంలో ఉపాధి అవకాశాలు లభిస్తున్నాయి. బెంగుళూరు గ్రామీణ జిల్లా సమీపంలో ముద్దెనహళ్ళి, కనివెనారాయణపురం, సత్యసాయిబాబా విశ్వవిద్యాలయం మరియు కాలేజ్ ఆఫ్ మెడిసిన్, ఇండియన్ ఇంస్టిట్యూట్ ఆఫ్ టెక్నాలజీ (ముద్దెనహళ్ళి), విశ్వేశ్వర ఇంస్టిట్యూట్ ఆఫ్ ఆద్వాంస్డ్ టెక్నాలజీ (చిక్కబల్లపూర్), విద్యాసంస్థలు మరియు సిల్క్ సిటీ ఉన్నాయి. 2011 గణాంకాలను అనుసరించి కర్నాటక రాష్ట్ర జిల్లాలలో జనసంఖ్యాపరంగా బెంగుళూరు గ్రామీణజిల్లా అత్యధిక జనసంఖ్య కలిగిన జిల్లాలలో రెండవదిగా గుర్తించబడింది. బెంగుళూరు ఇంటర్నేషనల్ సమీపంలో దేవనహళ్ళిలో దేవనహళ్ళి బిజినెస్ పార్క్ ఏర్పాటు చేయబడి ఉంది. .2001 గణాంకాలను అనుసరించి జిల్లా జనసంఖ్య 1,881,514. నగరప్రాంతం 
21.65%. జనసాంధ్రత 309.చ. కి.మీ. జిల్లాలో షెడ్యూల్డ్ కుల్లాలు మరియు షెడ్యూల్డ్ జాతుల ప్రజలు 22.5%. జిల్లాలో ప్రధానంగా హిందువులు అధికంగా ఉన్నారు. బెంగుళూరు గ్రామీణ జిల్లా ప్రధానంగా వ్యవసాయ ఆధారితమైన జిల్లా అయినప్పటికీ జిల్లాలో డెయిరీ పరిశ్రమల అభివృద్ధి మరియు సెరికల్చర్ వంటి పరిశ్రమలఅభివృద్ధికి అవకాశాలు అధికంగా ఉన్నాయి.
అగస్టు క్రాంతి రాజధాని ఎక్స్‌ప్రెస్
ఆగస్టు క్రాంతి రాజధాని ఎక్స్‌ప్రెస్ ముంబై సెంట్రల్ నుండి ఢిల్లీ ల మద్య నడుపబడుతున్న రాజధాని ఎక్స్‌ప్రెస్ రైలు.అగస్టు క్రాంతి అనే మైదానం పేరు మీదుగా ఈ రైలుకు అగస్టు క్రాంతి రాజధాని ఎక్స్‌ప్రెస్ పేరు పెట్టడం జరిగింది. 
ఆగస్టు క్రాంతి రాజధాని ఎక్స్‌ప్రెస్ ను రోజువారి సర్వీసుగా 1992 లోప్రవేశపెట్టడం జరిగింది.12953 నెంబరుతో బయలుదేరు ఆగస్టు క్రాంతి రాజధాని ఎక్స్‌ప్రెస్ ముంబై సెంట్రల్ నుండి హజరత్ నిజాముద్దీన్ రైల్వే స్టేషన్ వరకు,12954 నెంబరుతో ప్రయాణించు ఆగస్టు క్రాంతి రాజధాని ఎక్స్‌ప్రెస్ హజరత్ నిజాముద్దీన్ రైల్వే స్టేషన్ నుండి ముమబై సెంట్రల్ వరకు ప్రయాణిస్తుంది
మహారాష్ట్ర రాజధాని అయిన ముంబై లో ప్రసిద్ధ మైదానం అయిన ఆగస్టు క్రాంతి పేరు మీదుగా ఈ రైలును ప్రవేశపెట్టారు.ఆగస్టు క్రాంతి మైదానం యొక్క పూర్వ నామం గోవాలియ టాంక్ మైదానం.ఇక్కడే జాతిపిత మోహన్ దాస్ కరంచంద్ గాంధీ క్విట్ ఇండియా కి పిలుపునిచ్చాడు.ఈ మైదానంలోనే ఆగస్టు 8న సత్యాగ్రహంతో చావో-బ్రతుకో తేల్చుకోవాల్సిందిగా గాంధీ గారు ఇచ్చిన పిలుపు ఉద్యమంమీద ఆయన నమ్మకానికి మచ్చుతునక. ఆ ఉపన్యాసంలో ప్రజలను స్వతంత్ర భారత పౌరులుగా జీవించాలని, బ్రిటీష్ ప్రభుత్వ ఆజ్ఞలను ధిక్కరించాలని పిలుపునిచ్చారు.తరువాత ఈ మైదానం యొక్క పేరును క్విట్ ఇండియా ఉద్యమాన్ని ఆరంభించిన నెల అయిన ఆగస్టు నెల మీదుగా ఆగస్టు క్రాంతి గా మార్చడం జరిగింది.
ఆగస్టు క్రాంతి రాజధాని ఎక్స్‌ప్రెస్ ముంబై సెంట్రల్ నుండి సాయంత్రం 05గంటల 40నిమిషాలకు 12953 నెంబరుతో బయలుదేరి సూరత్,వడోదర్,కోట,సవాయ్ మాధోపూర్,మధుర లమీదుగా హజరత్ నిజాముద్దీన్ రైల్వే స్టేషన్ మరుసటి రోజు ఉదయం 10గంటల 55నిమిషాలకు చేరుతుంది.
ఆగస్టు క్రాంతి రాజధాని ఎక్స్‌ప్రెస్ హజరత్ నిజాముద్దీన్ రైల్వే స్టేషన్ నుండి సాయంత్రం 04గంటల 50నిమిషాలకు 12954 నెంబరుతో బయలుదేరి మరునాడు ఉదయం 09గంటల 45నిమిషాలకు ముంబై సెంట్రల్ చేరుతుంది.
ఆగస్టు క్రాంతి రాజధాని ఎక్స్‌ప్రెస్ తన మార్గంలో మహారాష్ట్ర,గుజరాత్,రాజస్థాన్,మధ్య ప్రదేశ్,ఉత్తర ప్రదేశ్,హర్యానా,ఢిల్లీ రాష్ట్రాల గుండా ప్రయాణిస్తుంది.
ఆగస్టు క్రాంతి రాజధాని ఎక్స్‌ప్రెస్ లో 1మొదటి తరగతి ఎ.సి భోగీ,2 రెండవ తరగతి ఎ.సి భోగీలు,11 మూడవ తరగతి ఎ.సి భోగీలు,1 పాంట్రీ కార్,2 జనరేటర్ భోగీలతో కలిపి మొత్తం 20భోగీలుంటాయి.